Presentibus et futuris notum sit quod domna Margarita abbatissa de Thar assensu capituli sui dedit ecclesie Cistercii quicquid ecclesia de Thar in territorio Tarsulle habebat hac videlicet recompensacione statuta ut ecclesia Cistercii duos sextarios frumenti ecclesie de Thar annuatim persolvat usque ad festum sancti Martini si sanctimoniales de Thar usque tunc eos petere voluerint. Facta est pactio hec per manum domni Ervei abbatis Sancti Stephani Divionensis in capitulo de Thar anno Incarnationis Christi Mo Co LXXo IIIo ipso abbate Sancti Stephani presente et Radulpho canonico eius, Adone cellerario Cistercii, Widone monacho Cistercii, Stephano et Lygerio conversis Cistercii.